open-index/open-wikipedia-markdown huggingface dataset:
Else Olsen Storesund

**Else Olsen Storesund** (født 1978) er en norsk pianist og komponist. 

Storesund har spesialisert seg på preparert piano og har blant annet jobbet sammen med Christian Wolff i dette arbeidet. Profesjonelt spiller hun utelukkende samtidsmusikk. Hennes spesialitet er verk i såkalt åpen form, hvor grensene mellom utøver, komponist og publikum er nokså utydelige. I tillegg til piano har hun hardingfele som biinstrument. 

Hun har et såkalt utøvende hovedfag med fordypning fra Norges musikkhøgskole. Det betyr at hun i tillegg til utøvingen har skrevet en mindre hovedoppgave. De to delene, utøvingen og teorien, er integrert i utdanningen og også i hennes musikalske praksis. Senere ble hun stipendiat ved Norges musikkhøgskole i programmet for kunstnerisk utviklingsarbeid. I USA har hun jobbet direkte med komponister og utøvere som er aktive i Åpen form som sjanger. De to Åpen form-pionérene Christian Wolff og Pauline Oliveros har vært hennes mentorer under hennes stipendiatarbeid. Hun tok doktorgraden i denne musikkformen i 2016. 

Storesund er opptatt av språk og presenterer arbeidet sitt på engelsk og nynorsk.

Storesund fikk Sandnes Sparebanks musikkpris i 2003. Hun mottok reisestønad frå Statens kunstnerstipend i 2006 og Fulbrights forskerstipend for studier i USA i 2006–2007.

## Referanser


## Eksterne lenker
* Intervju fra 2005 (Ballade.no)
Stabel

**Stabel** har flere betydninger:
*Stabel, to norske slekter
*Stakk eller *stabel*, en abstrakt datastruktur
*Stabelavløpning, seremoni knyttet til sjøsetting av skip.
Mösiehuali̲

**Mösiehuali&#818;** (Tetelcingo-nahuatl) er en variant av nahuatl som snakkes blant nahuaene. Mösiehuali&#818; er benyttet i den meksikanske delstaten Morelos rundt Tetelcingo samt i områdene Cuauhtémoc og Lázaro Cárdenas. Mösiehuali&#818; kan både referere til språket og til personene som snakker det. Mösiehuali&#818; er spesielt i nahuatlfamilien med sitt unike vokalsystem.

## Referanser


## Eksterne lenker
* Generell informasjon om mösiehuali&#818;
* Et eksempel på oppbygging av et langt ord på mösiehuali&#818; forklart på engelsk
Tavish Scott

**Tavish Scott** (født 6. mai 1966 i  Inverness, Skottland) er en skotsk politiker tilhørende Liberaldemokratene. Representerer Shetland i det skotske parlamentet i perioden 2003 – 2007 og er skotske transportminister.

## Referanser


## Eksterne lenker
*  Tavish Scotts offisielle hjemmeside  
*  Tavish Scotts offisielle biografi på hjemmesiden til det skotske parlamentet
Øgreyfoss kraftverk

**Øgreyfoss kraftverk** (også skrevet Øgreifoss) er et vannkraftverk ved Egersund i Eigersund kommune i Rogaland. 

Kraftstasjonen åpnet i 1905 og var den første med allmen elektrisitetsforsyning i Rogaland. Dagens kraftverk sto ferdig i 1969 ved Slettedalsvatnet (17 moh) og erstattet det gamle ved Hodnesvatnet (33 moh). Kraftverket eies av Dalane Kraft AS.

I dag utnytter kraftverket et fall på 62 meter fra vannmagasinet Øgreyvatnet til Slettebøvatnet. Øgreyvatnet reguleres mellom 81,9 og 80,5 moh. Vannet ledes i en 1,7 km lang tunnel og en rørgate på 120 meter fra inntaket til kraftstasjonen. Andre regulerte vannmagasiner tilhørende kraftverket er Migarvatnet, Teksevatnet, Gyavatnet, Botnavatnet og Urdalsvatnet.   

Installert effekt er 12 MW.

I 2010 ble det bygget et småkraftverk på 3,6 MW med en horisontal francisturbin ved siden av eksisterende kraftstasjon. 

Midlere total årsproduksjon fra begge er på 65 GWh. 

## Referanser


## Kilder
* 
* NVE vannkraftdatabase
* Om Dalane Energi 
* Informasjonsplakat på stasjonen.


Fil:Øgreyfoss nybygg.jpg|Nybygget fra 2010
Fil:Damtilsynetgaml00200.jpg|Øgreyfoss kraftverk i 1905
Fil:Teksevatnet.jpg|Teksevatnet
ICME

**ICME** (**The International Congress on Mathematical Education**) er det viktigste samlingspunktet for matematikkdidaktikere og andre som er interesserte i matematikkundervisning. ICME arrangeres hvert 4. år, og det er den internasjonale kommisjonen for matematikkundervisning (ICMI) som har et overoppsyn av disse kongressene. 

## Organisering
Det er den utøvende komitéen (EC) i ICMI som avgjør hvor hver enkelt kongress skal finne sted. Videre er det en internasjonal programkomité som planlegger det vitenskapelige programmet for hver kongress. Denne programkomitéen blir utnevnt av ICMIs utøvende komité, men den arbeider uavhengig av denne. For å sikre at kongressene følger de generelle prinsippene for ICMI, har programkomitéen som oftest noen representanter fra ICMIs utøvende komité. Det praktiske og økonomiske ansvaret for organiseringen av hver enkelt kongress ligger på den lokale eller nasjonale organisasjonskomitéen, som igjen må forholde seg til de generelle prinsippene for ICMI. 

## Publikasjoner
I forbindelse med hver enkelt kongress blir det utgitt en offisiell publikasjon (*Proceedings*). I tillegg er det flere undergrupper og temagrupper som gir ut ulike typer publikasjoner i forbindelse med en ICME. I forkant av hver kongress holdes det normalt også konferanser for flere av undergruppene (såkalte *Affiliated Study Groups*) til ICMI. Disse konferansene utgir også ulike typer publikasjoner. 

## Tidligere kongresser
Den første kongressen ble holdt i 1969, og ICME har til nå blitt avholdt ti ganger på følgende steder:

* ICME-1, 1969, Lyon (Frankrike)
* ICME-2, 1972, Exeter (Storbritannia)
* ICME-3, 1976, Karlsruhe (Tyskland)
* ICME-4, 1980, Berkeley (USA)
* ICME-5, 1984, Adelaide (Australia)
* ICME-6, 1988, Budapest (Ungarn)
* ICME-7, 1992, Québec (Canada)
* ICME-8, 1996, Sevilla (Spania)
* ICME-9, 2000, Tokyo/Makuhari (Japan)
* ICME-10, 2004, København (Danmark)
* ICME-11, 2008, Monterrey (Mexico)

## Eksterne lenker
* ICME – offisiell side
Tetelcingo

**Tetelcingo** er en landsby noen få kilometer nord for Cuautla nær vulkanen Popocatépetl i den meksikanske delstaten Morelos. Landsbyen er blant annet kjent for bruken av nahuatlvarianten Mösiehuali̲.
Eddie Dibbs

**Eddie Dibbs** (født 23. februar 1951 i Brooklyn i New York) er en tidligere profesjonell amerikansk tennisspiller.

Dibbs vant 21 single- og en doubleturnering i løpet av sin tenniskarriere . Han vant aldri noen Grand Slam-turnering.

## Referanser

## Eksterne lenker
*
French Open 1975

**French Open** er en Grand Slam-turnering i tennis på grus som blir spilt på Roland Garros-stadion i Paris. French Open i 1975 ble arrangert i perioden 2. til 15. juni. Björn Borg vant finalen over Guillermo Vilas og i damefinalen vant Chris Evert fra USA over tsjekkiske Martina Navrátilová.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Thomas Lagerlöf

**Thomas Olof Lagerlöf** (født 1971) er en svensk fotballtrener og tidligere fotballspiller. 

Han har tidligere spilt på  (1985–2001) og  (2002–2004).

## Referanser


## Eksterne lenker
* 
* Svenska Fotbollförbundet 
* AIK
* LynHistorie.com
Odd Aksel Bergstad

**Odd Aksel Bergstad** (født 1956) er en norsk marinbiolog og forsker med dyphavsbiologi som spesialområde. Han er ansatt som forsker ved Havforskningsinstituttet.

Bergstad tok hovedfag i zoologi ved Universitetet i Bergen i 1983. Hovedfagsoppgaven hans hadde tittelen *En undersøkelse av relasjonen mellom antall vekstsoner i [[Otolitt|otolittene]] og alder hos larver og yngel av torsk.* I 1989 tok han en doktorgrad om livet i Norskerenna. Avhandlingen hadde tittelen *Ecology of the fishes of the Norwegian Deep*.

Fra 1991 til 2021 var han ansatt som forsker og forskningsleder ved Forskningsstasjon Flødevigen, som er en av Havforskningsinstituttets tre nasjonale forskningsstasjoner for oseaniske observasjoner.

Hans forskningsområder har vært populasjons- og samfunnsbiologi med hovedvekt på fisk. Dette inkluderer kyst- og fjordøkologi, økosystemene i Nordsjøen, Skagerrak og Atlanterhavet. Han har deltatt og ledet flere forskningsprosjekter. Blant annet var han prosjektleder for MAR-ECO-prosjektet, som var et lengre prosjekt som strakk seg fra 2001 til 2008 og som innbefattet en forskningsreise langs den midtatlantiske rygg. Prosjektet, som var i regi av Havforskningsinstituttet og Universitetet i Bergen, var tilknyttet det globale programmet Census of Marine Life.

Bergstad er forfatter og medforfatter på flere bøker. Han var også en av drivkreftene bak den internasjonale vandreutstillingen "Dypere enn lyset" (Deeper than light), som kom i stand i forbindelse med MAR-ECO-prosjektet.

I 2004 ble han tildelt Norges forskningsråds formidlingspris for sin sentrale rolle i den mangfoldige og originale formidlingen fra et forskningsprosjekt om dyphavets hemmeligheter. I 2007 ble han tildelt Descartesprisen, for formidlingen fra MAR-ECO-prosjektet.  

## Referanser
Adriano Panatta

**Adriano Panatta** (født 9. juli 1950 i Roma) er en tidligere profesjonell italiensk tennisspiller.

Panatta vant én Grand Slam-turnering i løpet av sin tenniskarriere, French Open i 1976. Han var som best nummer 4 (1976) på rankingen over verdens beste mannlige singlespillere. Blant hans øvrige meriter kan nevnes at han er den eneste som har vunnet over Björn Borg i French Open og han har gjort det to ganger i 1973 og i  1976. 

Han var også med på det italienske Davis Cup-laget og spilte fire Davis-Cup finaler. Han var med på vinne trofeen i 1976 da de beseiret Chile i finalen. De andre finalene; 1977, 1979 og 1980 tapte det italienske laget.  

Panatta har etter at han sluttet som aktiv blant annet vært forbundskaptein for det italienske Davis Cup-laget.

## Grand Slam-titler
*  **[[French Open]]:**
** Single menn: 1976 (han beseiret Harold Solomon med 6-1, 6-4, 4-6, 7-6 i finalen)

## Referanser

## Eksterne lenker
*
Shahzad Rana

**Shahzad Asghar Rana** (født 1967) er en norsk IT-gründer.

Han kom til Norge fra Pakistan i 1976, og vokste opp i Sandnes i Rogaland. 

Han tok informatikk- og filologiutdannelse (med mellomfag i urdu og persisk) ved Universitetet i Oslo. 

Rana startet i databransjen i første halvdel av 1990-årene og har gjennom årene etablert over et halvt dusin bedrifter. I 1994 laget han sammen med DnB den første PC-baserte nettbanken i Norge, som forøvrig var en av de første i Europa. Han har etter det arbeidet med systemer for handel over internett. I 1990-årene grunnla han programvare- og konsulentselskapet WinHLP, men trakk seg fra ledergruppen da selskapet ble kjøpt av Mogul Norge i 2000. I 2000 startet han selskapet Saganox, hvor han planla å være eneste ansatt (I november endret han navnet til subClearing). Han dannet selskapet sammen med Lars Grønseth (tidligere Leo Burnett Interaktiv og Grape). I 2002 ble selskapet kjøpt av eSolutions, som også drev med digitale transaksjoner. I 2003 kunngjorde han opprettelsen av WinSharp, sammen med Lasse Ruud og Torstein Thorsen. I fortsettelsen av WinSharp etablerte han sammen med Lasse Ruud QuestPoint AS. QuestPoint ble senere solgt til IntelliSearch. Han ble siden tilknyttet Microsoft og har fått stillingen teknologidirektør i Microsoft Norge.

I 2007–2008 var han en av dommerne i talentprogrammet *[[Skaperen]]* på TV 2. Han har også vært programleder i *[[Reiseradioen]]* (2009) og TV-programmet *[[Teenage Boss]]* på NRK (2011–2012). Han var også medlem av Teknologirådet i perioden 2012–2016.

Rana har vært politisk aktiv for Høyre. Han var varamedlem av Oslo bystyre og medlem av bydelsutvalget på Ullern for Høyre 2011–2015. Han ledet Det kriminalitetsforebyggende råd 2012–2014. Han har også deltatt i samfunnsdebatten rundt innvandring og islam og har markert en kritisk holdning til islam og deler av den pakistanske kulturen. I 2006 uttalte han at det var en tabbe av utenriksminister Jonas Gahr Støre å beklage de omstridte Muhammed-karikaturene. Rana har selv beskrevet seg som sekulær muslim.

## Referanser
Årsdøgntrafikk

**Årsdøgntrafikk**, forkortet **ÅDT**, er i prinsippet summen av antall kjøretøy som passerer et punkt på en vegstrekning (for begge retninger sammenlagt) gjennom året, dividert på årets dager, altså et gjennomsnittstall for daglig trafikkmengde. 
ÅDT beregnes normalt ut fra trafikktellinger på ulike dager gjennom året. Tellepunkt med automatiske telleapparater beregner nøyaktig ÅDT. Tellinger kan også foretas på basis av antall passeringer av bomstasjoner.

*Virkedøgntrafikk* omfatter virkedager og beregnes på samme måte som ÅDT. *ÅDT-T* betyr årsdøgnstrafikk, tunge kjøretøy (registrert/tillatt totalvekt > 3,5 tonn). Dette er ofte en viktig parameter fordi tunge kjøretøy sliter mye på veibanen, selv om slitasjen øker meget sterkt med tyngden.

ÅDT danner grunnlaget for klassifisering av ny veg i vegnormalsystemet til Statens vegvesen (dvs. hvilken standard (bredde, utforming, sikkerhetskrav m.v.) vegen skal ha). ÅDT brukes også som et grunnlag for å kalkulere drift- og vedlikeholdsutgiftene på vegstrekninger, og behovet for omlegginger, utvidelser og standardendringer. Etter Vegdirektoratets forslag til nye norske veinormaler er det for eksempel satt en ÅDT-grense som utløser krav om 4-felts motorvei. Den er pr. 1. januar 2012 på ÅDT = 12 000.

ÅDT gir et ufullstendig bilde av transportarbeidet på veien – både fordi en bil med én person teller likt med for eksempel en buss med 50 eller 100 passasjerer, og fordi syklister og fotgjengere ikke medregnes. Sykkeltrafikk og gangtrafikk telles noen få steder.

Veiens ÅDT brukes – sammen med andel tunge kjøretøy, gjennomsnittsfart, stigning/fall, topografi, andelen piggdekk og andelen våt/tørr veibane til å beregne støyen langs veien, bl.a. ved uttegning av støykart.

## Se også
* Indusert etterspørsel, når økning i tilbudet gir prisnedgang og økt forbruk

## Referanser
Jennifer Capriati

**Jennifer Capriati** (født 29. mars 1976 på Manhattan i New York) er en profesjonell amerikansk tidligere tennisspiller. 

Capriati ble profesjonell tennisspillere 1990 straks før hun ble fjorten. Hun har i løpet av sin tenniskarriere vunnet 14 single- og én doubleturnering, hvorav tre Grand Slam-titler. Hun var nummer 1 på rankingen over verdens beste kvinnelige singlespillere (oktober 2001). 

Hun er også olympisk mester, hun vant gull under Sommer-OL 1992 i Barcelona da hun beseiret tyske Steffi Graf med 3-6, 6-3, 6-4 i finalen.
## OL-medaljer
* 1992  Barcelona -  **Gull** i tennis, single damer  USA

## Grand Slam-titler
*  **[[Australian Open]]:**
** Single kvinner: 2001 (hun beseiret Martina Hingis med 6-4, 6-3 i finalen)
** Single kvinner: 2002 (hun beseiret Martina Hingis med 4-6 7-6, 6-2 i finalen)
*  **[[French Open]]:**
** Single kvinner: 2001 (hun beseiret Kim Clijsters med 1-6, 6-4, 12-10 i finalen)

## Referanser


## Eksterne lenker
* 
* 
* 
*
Markus Lindholm

**Markus Lindholm** (født 1956) er en norsk biolog og forsker med ferskvannsøkologi som spesialområde. Han har også vært opptatt av forholdet mellom kultur, filosofi og biologi. Han er ansatt som forsker ved Norsk institutt for vannforskning og professor ved Steinerhøyskolen.

Lindholm har studert geofag og biologi i München og Oslo. Han ble utdannet cand.scient. ved Universitetet i Oslo i 2000 og i 2006 tok han en doktorgrad ved Senter for økologisk og evolusjonær syntese (CEES) samme sted. Avhandling hadde tittelen *Zooplankton diversity and successions in the Okavango delta, Botswana – diversity and ecosystem interactions in land/water ecotone*.

Han startet karrieren som lærer i naturfag ved steinerskoler og offentlige videregående skoler (1979–1996). I 2006 ble han ansatt som forsker II ved Norsk institutt for vannforskning og fikk opprykk til forsker I i 2013. Fra 2016 til 2018 var han forskningsleder for seksjon for ferskvannsøkologi ved instituttet. I tillegg er han ansatt som professor i naturfagdidaktikk ved Steinerhøyskolen. 

Hans forskningsfelter er ferskvannsøkologi, med særlig vekt på akvatisk biodiversitet. Ved siden av sitt faglige arbeid har han særlig vært opptatt av filosofi, evolusjonsbiologi og menneskesyn i sine populærvitenskapelige arbeider. 

Lindholm har publisert mer enn 70 fagartikler og  -rapporter, samt 150 artikler om populærvitenskapelige emner. Han har utgitt fire bøker, blant annet bøkene *Jordens ansikt* (1996), *Evolusjon: Naturens kulturhistorie* (2012), *Nysgjerrighet* (2021) og *Barbeint i Amazonas* *Historien om Alfred Russel Wallace* (2022), der *Evolusjon: Naturens kulturhistorie* innbrakte ham Bokhandelens fagbokpris. *Evolusjon: Naturens kulturhistorie* ble godt mottatt i pressen og norske fagblader, men møtte kritikk fra professor Glenn-Peter Sætre og arkeolog Håvard Hegdal som mente at Lindholm drev en kritikkverdig sammenblanding av biologi og ideologi. I 2021 utga han fagboka *Nysgjerrighet. Dybdelæring i informasjonssamfunnet*.  

## Familie

Lindholm er sønn av Dan Lindholm og pianist Amalie Christie. Landbruksforskeren Werner Hosewinckel Christie var hans morfar.

## Referanser
Triangel (heraldikk)

**Triangel** er en flatefigur i heraldikken, og den er der en likesidet trekant.

Triangelfiguren er brukt i våpenskjold allerede fra middelalderen og i de fleste land med europeisk heraldikk. Et triangel med figurer på inngår bl.a. i El Salvadors riksvåpen, Filippinenes presidentflagg samt i Nicaraguas flagg og Nicaraguas riksvåpen. De norske kommunene Andebu og Grong har tre triangler i sine kommunevåpen, mens Oppegård har sytten. Det finnes mange offentlige våpen (statlige og kommunale) i både Skandinavia og andre land med triangel. I norske slektsvåpen er et triangel mer sjelden. I Sverige hadde Engelbrekt Engelbrektsson (død 1436) i skjoldet et triangel som fra hver side har en utvoksende lilje. Denne figuren kan også oppfattes som tre halve liljer stilt som et triangel.

En figur i våpenskjold og flagg som er trekantet og dannet av en streng, kan se ut som et triangel som det er lagt et mindre triangel på. Denne figuren er også blitt kalt for triangel.

Triangelet er forskjellig fra den heraldiske figuren som kalles en *spiss*, fordi en spiss kommer ut fra skjoldkanten eller fra en annen våpenfigur. Triangelet er ikke inntil skjoldkanten, men står «svevende» i skjold eller felt.

I bumerker brukes ett eller flere triangler formet ved hjelp av en sammenhengende strek eller linje. Trianglene kan henge sammen som to triangler formet som et timeglass, tre triangler som trikvetra eller fire som en valknute.

## Litteratur
*Hans Cappelen: *Norske slektsvåpen*, Oslo 1969 (2. opplag 1976)
*Herman L. Løvenskiold: *Heraldisk nøkkel*, Oslo 1978
*Hans Cappelen og Knut Johannessen (red.): *Norske kommunevåpen*, Oslo 1987
* Hans Cappelen: «Bumerker i Norge – en oversikt», i Anders Bjønnes m.fl. (redaktører): *[[Segl]]tegninger fra [[hylling]]ene i Norge 1591 og 1610*, utgitt av Norsk Slektshistorisk Forening, Oslo 2010.
Korund

**Korund** er et svært hardt mineral, og har verdien 9 på mohs hardhetsskala.

Korund består av aluminiumoksid, Al2O3).

Edelsteinene rubin og safir består av korund. Korund med spor av krom vil være rød eller lilla, og kalles gjerne rubin. Korund med de fleste andre farger kalles safir (blå, gul, grønn, rosa etc.) Ordet korund er avledet av hindi *kurand*.

## Funn i Norge
I Norge er korund funnet på en rekke lokaliteter: 

* Alta, Finnmark
* Froland, Aust-Agder
* Hornindal, Sogn og Fjordane
* Sandnessjøen, Nordland
* Seiland, Finnmark
* Stjernøy, Finnmark
* Sørøy, Finnmark
* Volda, Møre og Romsdal
* Årnes, Akershus

## Se også
* Rubin
* Safir

## Kilder
* *Norsk steinbok: norske mineral og bergartar* av Torgeir T. Garmo, Universitetsforlaget, 1995

## Eksterne lenker
* Artikkel i Store norske leksikon av Gunnar Raade.
Astrid Gunnestad

**Astrid Synnøve Gunnestad** (1938–2016) var en norsk journalist, radioprogramleder og redaktør som var ansatt i *[[Norsk Ukeblad]]* i over 30 år. 

Gunnestad studerte ved University of Oxford og ble like etter ansatt i Norsk Riksmålsforbund. Hun arbeidet deretter noen år i flyselskapet SAS, men skiftet så karrierevei og begynte i pressen. I 1969 fikk hun sin første journalistjobb i *[[Morgenbladet]]*. I 1971 begynte hun i *Norsk Ukeblad*, hvor hun ble i hele 33 år. Hun steg i gradene og ble etterhvert redaktør, en stilling hun hadde til hun ble pensjonist i 2005. Hun ble like etter samlivsrådgiver i radiokanalen P4, og fra 2007 til 2011 var hun fast i lørdagsprogrammet *Oss megger i mellom*, sammen med programleder Lise Askvik. Ved siden av arbeidet i P4 var hun spaltist i magasinet *Tara*. I en periode var hun også en av programlederne i kvinneprogrammet *[[Studio 5]]* på TV-kanalen FEM.

I 2011 utgav hun selvbiografien *Mild og vill*. Boka ble utgitt på Aschehoug forlag.

Hun skapte mediablest i 2014 da hun røkte marihuana for åpen mikrofon i et innslag som ble tatt opp i Amsterdam. Til P4 sa hun at hun ville prøve rusmiddelet som et alternativ til smertelindring.

I 2008 ble Gunnestad, sammen med Lise Askvik, tildelt Prix Radios pris for «Årets beste humorinnslag» (fra programmet *Oss megger i mellom*) og i 2015 mottok hun Oslo Redaktørforenings hederspris. I 2016 ble hun (post mortem) og Askvik tildelt Prix Radio i kategorien «Årets spesialflate» for radioprogrammet samme program.

## Privatliv
Gunnestad ble gift i 1974 med journalist Gunne Hammarstrøm.

## Referanser


## Eksterne lenker
*
Transports Metropolitans de Barcelona

**Transports Metropolitans de Barcelona** (TMB) er et transportselskap i Barcelona, Catalonia, Spania. Det driver kollektivtransport i Barcelona og områdene rundt.

## Tjenester
TMB har ansvaret for disse tjenestene:
*Barcelona Metro
*Busser i Barcelona
*Funicular de Montjuïc
*Teleferico de Montjuïc
*Trikkene i Barcelona
*Barcelonas turistbuss

## Referanser


## Eksterne lenker
*
Fangenes Testamente

**Fangenes Testamente** er en norsk pris som gis til «den eller de som i skrift, tale eller handling medvirker til opplysning som fremmer forståelsen av Det Onde slik at vi bedre skal bli i stand til å bygge barrierer mot det i vårt eget sinn. Prisen går i særdeleshet til forskere som har brukt av sin tid, kunnskap og innsikt for å bygge opp en reell beredskap mot ondskap – og til fremme for fred.» (*Fra statuttene for prisen.*)

Prisen består av et håndmalt diplom og 75 000,- kroner, og deles ut i samarbeid med Institutt for fredsforskning (PRIO). Navnet «Fangenes testamente» var Tollef Larssons idé. Helt siden han selv satt i konsentrasjonsleirer under den annen verdenskrig ønsket han at samfunnet skulle sette sterkere fokus på det som var lært om Det ondes problem. Larsson og Aktive Fredsreiser har samme mål, nemlig å gi kommende generasjoner kunnskap.

Prisen dekkes av overskuddet fra Aktive Fredsreisers ungdomsturer til konsentrasjonsleirene. Prisen deles ut i samarbeid med Institutt for fredsforskning (PRIO).

## Prisvinnere
*2002: Professor i statsvitenskap Bernt Hagtvet
*2003: Dommer ved Den europeiske menneskerettighetsdomstolen i Strasbourg Hanne Sophie Greve
*2004: Professor Arne Johan Vetlesen
*2005: Stabsprest Bård Mæland og det Norske Feltprestkorpset
*2006: Journalist Erling Borgen
*2007: Fredsmegler Kåre Lode
*2008: Edvard Hauff
*2009: Evelin Lindner
*2010: Professor Lars Fr. H. Svendsen
*2011: Professor Tore Lindholm
*2012: Gene Sharp
*2013: Professor Jakob Lothe
*2014: Forfatter og journalist Jahn Otto Johansen
*2015: Forfatter og journalist Alf R. Jacobsen
*2016: Lege Tore Godal for hans bidrag til å redusere menneskelig lidelse ved å arbeide for en bedre helse for verdens fattige.
*2017: Stiftung Denkmal für die ermordeten Juden Europas og Initiative Gedenkstätte Eckerwald for sitt arbeid med å formidle historien videre til nye generasjoner.
*2018: Lars Weisæth for fremragende innsats innen området katastrofepsykiatri.
*2019: Gunter Demnig for hans initiativ til, og langvarige innsats for, kunstprosjektet «Stolpersteine» (Snublesteiner)
*2022: Milfrid Tonheim tildeles prisen for arbeidet hun har gjort som rådgiver og forsker i perioden 2009 - 2012. Hun jobbet ved Senter for Interkulturell Kommunikasjon ( SIK ) i Stavanger, og var primært knyttet til Den Demokratiske Republikk Kongo, forsker på reintegrering av barnesoldater - spesielt jenter.
*2023: Kunstnerne Eimund Sand og Vebjørn Sand tildeles prisen for deres kunstinstallasjon Roseslottet som representerer et enestående vitnesbyrd om kampen mot ondskap og troen på demokrati, rettsstat, menneskerettigheter og menneskeverd.
*2024: Sosialantropolog Cathrine Thorleifsson som har ledet Ekstremismekommisjonen

## Referanser


## Eksterne lenker
* Fangenes testamente  på Aktive fredsreisers hjemmeside
Wiesław Ochman

**Wiesław Ochman** (født 6. februar 1937 i Warszawa) var kanskje den første (tenor) av en rekke polske operasangere som siden Jan Kiepuras tid oppnådde verdensberømmelse. 

## Liv og virke
### Bakgrunn
I 1960 fikk Ochman ingeniørdiplom ved Akademiet for gruvedrift og støping i Kraków. Under studiene begynte han imidlertid å ta sangtimer hos Gustaw Serafin i Kraków og Maria Szłapak i Bytom, og konsentrerte seg etter studiene kun om sangkarrieren. 

### Operasanger
I 1960 debuterte han ved Opera Śląska i Bytom, hvor han sang i tre sesonger. I årene 1963–1964 sang han ved Operaen i Kraków, og fra 1964 til 1970 ved den gjenoppbygde Teatr Wielki i Warszawa, hvor hans debut som Jontek i Moniuszkos *Halka* ble vendepunktet i karrieren. Hans suksessrike kreasjon ble møtt av stor entusiasme blant publikum og den største anerkjennelse blant kritikere – også utenlandske.

Ochmans virksomhet ved Operaen i Warszawa ble starten på hans internasjonale karriere – han ble snart engasjert ved Operaen i Berlin i 1967 (som Turiddu i Mascagnis *Cavalleria rusticana*), og senere i München (i Verdis *[[La traviata]]*) og Hamburg (i Puccinis *Tosca*). Han sang også til stor suksess under festivalene i Glyndebourne og Salzburg.

I 1972 debuterte han ved Operaen i Paris, og senere i Chicago og San Francisco. I 1975 debuterte han med stor suksess som Arrigo i Verdis *I vespri siciliani* ved Metropolitan i New York.

Han sang med de største operastjerner ved verdens mest kjente operahus, blant annet i Milano (La Scala), Barcelona, Buenos Aires, Madrid, Moskva, Roma, Sevilla og Wien, uten samtidig å glemme operascenene i hjemlandet sitt. Han deltok også i de mest prestisjefulle musikkfestivaler, med de mest kjente ensembler som for eksempel Wiener Philharmoniker og Berliner Philharmoniker under ledning av Herbert von Karajan og Karl Böhm.

Etter 1999 ble han også virksom som regissør, og satte opp i Opera Śląska i Bytom Mozarts Don Giovanni, Verdis La traviata samt Lehárs Tsarevitsj. For øvrig utgjør oratorisk musikk en egen gren i Ochmans artistiske virksomhet, og han er også virksom som maler. Maleriene hans er blitt vist på mange utstillinger.

Ochman har en svært omfattende diskografi – den største blant polske operasangere. Han har spilt inn mange plater for de betydeligste platekompanier, som EMI, Polydor, Deutsche Grammophon, Decca eller Supraphon. 

## Berømte roller (utvalg)
* Arrigo i *I vespri siciliani* av Verdi
* Lenskij i *[[Eugen Onegin (opera)|Eugen Onegin]]* av Tsjajkovskij
* Grigorij i  *[[Boris Godunov (opera)|Boris Godunov]]* av Musorgskij
* Alfredo i *[[La traviata]]* av Verdi
* Cavaradossi i *Tosca* av Puccini
* Turiddu i *[[Cavalleria rusticana]]* av Mascagni
* Edgardo i *[[Lucia di Lammermoor]]* av Donizetti
* Tittelrollen i *Faust* av Gounod
* Jontek i *Halka* av Moniuszko
* Ottavio i *Don Juan* av Mozart
* Tittelrollen i *Idomeneo* av Mozart
* Laca i *Jenuf* av Janáček

## Referanser


## Eksterne lenker
* 
* 
*
Kollektivtrafikk

**Kollektivtrafikk** (også kalt **kollektivtransport**, **offentlig transport** eller **offentlig kommunikasjon**) er en fellesbetegnelse for transportsystemer som er tilgjengelig for alle, til forskjell fra private transportmidler. Kollektivtrafikken er gjerne organisert med faste ruter med faste rutetider og kan benytte seg av bl.a. buss, trikk, t-bane, tog, fly, ferje og hurtigbåt. Det er forskjellige kollektivløsninger som tar sikte på å effektivisere kollektivtransport og trafikktjenester. 

Kollektive transportmidler finnes i flere varianter og størrelser tilpasset både lokal- og fjernreiser. I dagligtalen omfatter begrepet først og fremst buss og bane i lokal rutetrafikk. 

I Norge er mye av kollektivtrafikken delfinansiert av offentlige tilskudd i tillegg til brukerbetalingen – dvs. billettinntektene. Tilbudet av kollektivtrafikk (kollektivtilbudet) reguleres normalt av myndighetene, og tradisjonelt har også mange av trafikkselskapene vært statlige, fylkeskommunale eller kommunale foretak. Nå er det imidlertid mer og mer vanlig at private aktører opererer på oppdrag fra myndighetene, ofte som resultat av konkurranseutsetting.

Kollektivtransporten har alltid stått sentralt på den politiske dagsorden når transportpolitikken i de norske byområdene diskuteres. Det er stor enighet om at kollektivtransporten må styrkes hvis målene for klimautslipp, framkommelighet og et levende bysentrum skal nås. I transportetatene Statens vegvesen, Kystverket, Avinor og Jernbaneverket sitt forslag til Nasjonal transportplan 2014&ndash;2023 står det at «[Innenfor veg og vegtransport er de største utfordringene:] Den sterke trafikkveksten i byene. Trafikkveksten må tas av kollektivtrafikk, sykling og gåing. Infrastruktur for kollektivtrafikk må derfor bygges ut samtidig med en sterk satsing på gang- og sykkelveger.»

## Transportmidler
Typiske kollektivtransportmidler er:

* Buss
* Drosje
* Énskinnebane
* Ferge
* Fly

* Hurtigbåt
* Svevebane
* Taubane
* Taxibane
* Tog
* Trikk
* Trolleybuss
* Tunnelbane

## Referanser


## Eksterne lenker
* 
* Ruteopplysningen 177
Fredrik Härén

**Fredrik Härén** (født 1968) er en svensk foredragsholder og forfatter av flere motivasjons- og selvhjelpsbøker.

Han er mest kjent for *Idébok*-serien. Den første boka ble den femte mest solgte næringslivsboka i Japan våren 2005. Hovedbudskap i bøkene og foredragene er at kunnskap og kompetanse ikke lenger er det beste salgsargument, men at den viktigste egenskapen et menneske kan ha i dag er evnen til å skape nye ideer.

Han har utgitt bøker som *Idébok* (2003), *Idébok 2* (2004), *Idébok–kokebok for hjernen* (2005), *Idébok for foreldre* (2006), *Idébok om service* (2008), *Vad som händer i världen och varför det är viktigt att förstå* (2008), *Bli en vinnare i den globala världen : vad som händer i världen och varför* (2009) og *De ickesynliga* (2011).

## Referanser


## Eksterne lenker
*
Lena Endre

**Lena Endre** (født 1955) er en svensk skuespiller som har hatt sentrale roller både på film, TV og teater.Hun har vært ansatt på Dramaten en årrekke. 

Lena Endre startet karrieren som amatørskuespiller i amatørteatergruppen Teater Sputnik i 1979. I 1983 kom hun inn på scenskolan i Stockholm. Hun ble uteksaminert fra Teaterhögskolan i Stockholm i 1986. 

Hun slo i gjennom i TV-serien *[[Varuhuset]]* i 1980-årene og har siden 1987 hatt en lengre karriere ved Dramaten. Hun har også gjort seg bemerket på film og i TV-sammenheng. Hun filmdebuterte i *[[Slagskämpen]]* (1984) og har siden hatt notable roller i filmer som *[[Besökarna]]* (1988), *[[Söndagsbarn]]* (1992)*, [[Juloratoriet (film)|Juloratoriet]]* (1996), *[[Jerusalem (film)|Jerusalem]]* (1996), *[[Trolösa]]* (2000), filmene om Wallander (2009–2010), ''Limbo'' (2020) og ''Min pappa Marianne'' (2020). På TV har hun gjort seg bemerket i *[[Varuhuset]]* (1987), ''Lorry'' (1989) og  ''Den goda viljan'' (1992).

Hun har blitt tildelt flere priser, inkludert tre Guldbagger (to ganger i klassen beste kvinnelige birolle og en gang i klassen beste kvinnelige hovedrolle) og to Amandaprisen (i klassen beste kvinnelige hovedrolle 2003, og kvinnelige birolle 2011).

Endre har vært gift fire ganger og ble i 2016 gift med kunstner Martin Wickström.

## Referanser


## Eksterne lenker
*
Mah-Rukh Ali

**Mah-Rukh Ali** (født 1982) er en norsk journalist, programleder, kommunikasjonsrådgiver og sakprosaforfatter. Hun var ansatt som nyhetsanker i TV 2 Nyhetene. 

Ali er født og oppvokst i Oslo. Foreldrene er fra Pakistan der faren var featureredaktør i storavisen *Mashriq* i Karachi og senere journalist i NRK. Moren har mastergrader i filosofi og statsvitenskap. Som 14-åring skrev hun boka *Den sure virkeligheten*. Boka handler om å vokse opp som ung, muslimsk jente i Norge, om å føle seg norsk, men bli behandlet annerledes.

Mah-Rukh Ali har master i internasjonal politikk og diplomati fra SOAS i London, en bachelor (journalistikk, sosiologi og islamske studier) fra Punjab University i Lahore og journalistutdannelse fra Høgskolen i Volda. I 2015 var hun fellow ved University of Oxford. Her forsket hun på terrorgruppen IS. Studien hennes fikk en del oppmerksomhet i britiske medier og ble publisert i blant annet *[[The Sunday Times]]*. I 2015 ga hun ut boken *Trusselen fra IS,*  som var den første boken om terrorgruppen på norsk.

Ali har erfaring fra avis, radio og TV og startet karrieren som journalist i *[[Aftenposten]]*, deretter var hun i *[[Dagbladet]]* og *[[Klassekampen]]*. I 2003 begynte hun i NRK der hun arbeidet i program som *[[Dagsnytt]]* og *[[Dagsrevyen]]*. I 2005 ble hun sendt som reporter til det jordskjelvrammede Pakistan, og ble deretter første nyhetsanker med minoritetsbakgrunn på norsk, riksdekkende fjernsyn. Høsten 2006 gikk hun til TV 2 og på nyåret ledet hun og Terje Svabø den første sendingen i den nyetablerte ''TV 2 Nyhetskanalen''. Hun overtok som anker i TV 2-nyhetene i 2010. I 2016 sluttet hun i TV 2 etter å ha tatt sluttpakke som følge av TV 2s nedbemanningsfase. Hun ble deretter sjef i NRKs distriktskontor i Buskerud noen måneder før hun i 2017 begynte som kommunikasjonsjef i CARE Norge. Hun har siden vært ansatt som seniorrådgiver i PR-byrået Nucleus (2020–2022) og Geelmuyden Kiese (2022–).

## Bibliografi
* Mah-Rukh Ali: *Den sure virkeligheten*, Tiden 1997  (Hele boka utlagt på Nasjonalbiblioteket)
* Mah-Rukh Ali: *Trusselen fra IS. Terror, propaganda og ideologi*, Kagge 2015 
* Mah-Rukh Ali: *Iran og det nye Midtøsten* 2018 

## Referanser


## Eksterne lenker
* 
*
Micro-Star International

**Micro-Star International** (MSI) er et taiwansk selskap, som ble etablert i 1986 og produserer datamaskiner og datakomponenter. MSI ble etablert i august 1986 i Jhonghe, Taipei etter fem grunnleggere - Xu Xiang (Joseph Hsu), Huang Jinqing (Jeans Huang), Lin Wentong (Frank Lin), Du Xian'neng (Kenny Yu), og Lu Qilong (Henry Lu).

MSI er en av verdens største hovedkort- og skjermkort&shy;produsenter. I tillegg produserer MSI også et bredt spekter av produkter, inkludert bærbare datamaskiner, all-in-one-PC-er, servere/arbeidsstasjoner, industrielle PC-er, hvitevarer, bilinfotainment&shy;produkter, barebonesystemer og kommunikasjonsenheter.

## Referanser


## Eksterne lenker
*
Helge Simonnes

**Helge Atle Simonnes** (født 1955) er en norsk journalist, redaktør og siviløkonom. Han var redaktør for avisa *[[Vårt Land]]* i 25 år.

Simonnes studerte statsvitenskap og økonomisk administrasjon ved Distriktshøgskolen i Molde i 1979–1982. Senere tok han utdanning som siviløkonom ved Handelshøyskolen BI (1985) og 1.avdeling juss ved Universitetet i Oslo (1987).

Han startet karrieren som journalist i *[[Sunnmørsposten]]* hvor han arbeidet fra 1976 til 1982. Deretter ble han journalist i *[[Vårt Land]]*. I 1987 ble han disponent for avisa og i 1991 sjefredaktør, en stilling han hadde til 2016. Under store deler av denne tiden var han også konsernsjef for Mentor Medier (1991–2015). Han har deretter vært fast spaltist i *[[Dagsavisen]]*, der han skriver i skjæringsfeltet politikk og religion.

Han har også hatt flere lederverv. Blant annet har han vært styreleder i *[[Dagsavisen]]*, Norsk Presseforbund, Norske Avisers Landsforbund (1999–2002) og Mediebedriftenes Landsforening.

I 2019 gav han ut boka *Kampen om korset i politikken*. Utgangspunktet for boka var splittelsen i Kristelig Folkeparti etter Knut Arild Hareids venstredreining, samt konflikten mellom Hareide og Sylvi Listhaug.

I 2016 tildelte Oslo redaktørforening ham hedersprisen.

## Referanser
Sverre Braastad

**Sverre Braastad** (født 10. juli 1879 på garden Bråstad i Vardal/Gjøvik, død 16. mai 1979) var en norsk konjakkprodusent, opphavsmann til konjakkmerket Braastad. 

Han emigrerte i 1899 til Frankrike. I 1913 giftet han seg med  Edith Rousseau Tiffon. Sammen arvet de hennes fars konjakkhus, Tiffon.

## Referanser
Santa Ana

**Santa Ana** er den største byen og administrasjonssenter i Orange County i California. Byen har 351&nbsp;322 innbyggere (2006) og en utstrekning på 71 km². En stor majoritet, 76 %, av byens befolkning, er av latinamerikansk bakgrunn.

Santa Ana ble grunnlagt i 1869 og by i 1886, med et innbyggertall på 2&nbsp;000 personer. I 1889 ble byen administrasjonsenter i det da nyetablerte Orange County.

En av Santa Anas bedrifter er instrumentmakeren Rickenbacker, som produserer elektriske gitarer og bassgitarer. Santa Ana huser også bedrifter som First American Corporation og Ingram Micro, samt den opprinnelige Glenn L. Martin Company som senere fusjonerte med Lockheed Corporation for å ble verdens største flyfabrikk og våpenprodusert Lockheed Martin.

## Kjente personer fra Santa Ana
* Bill Medley, sanger i The Righteous Brothers
* Diane Keaton, skuespiller
* Michelle Pfeiffer, skuespiller
* Mike Ness, musiker
* John Raitt, musiker
* Marlon Brando, skuespiller
* Philip K. Dick, forfatter
* Sandro Dias, profesjonell skateboarder

## Referanser


## Eksterne lenker
*
Gulstripetege

**Gulstripetege** (*Miris striatus*) er en tege tilhørende bladtegene (Miridae). Den lever på varme solfylte blomsterenger.

Gulstripetege finnes i det sørlige Norge, nord til Troms. Den er vanlig sørover i Europa. 
 

## Utseende
*Miris striatus* er ca. 10-12&nbsp;millimeter lang og er en stor og lett gjenkjennelig art.

På oversiden av kroppen har den korte, fine svarte hår. Grunnfargen fargen på kroppen er svart, med markerte gule og brunsvarte felt. Scutellets er svart med noen lysere flekker bakerst. Brystskjoldet (pronotum)  er også svart, men har en difus gul stor flekk.

Hodet er svart med to gule flekker ved øynene. Antennene er svarte med litt rødbrunt førsteledd, de siste leddene har gule partier..

Dekkvingene er svarte, men har markerte gule linjer og felt. Årene på *clavus* og *corium* er opphøyde og markerte i gult. *Membranen* er mørkt røykfarget svartbrun og har tydelige årer i gult eller litt rødt. Årene danner to lukkede celler på membranen, som hos de fleste bladtegene (Miridae). *Cuneus* er gult eller rødorange, men gjerne svart bakerst.

Det er minst fem eller flere fargevarianter av arten som har fått sine egne navn.

## Levevis
*Miris striatus* er dagaktiv og ganske livlig. Den lever på blomstrende busker tidlig om sommeren. Den suger plantesaft fra knopper eller stilk. Men finnes også ofte på eik, alm eller hassel. Den besøker ofte kvann og andre skjermplanter.

Hunnen legger egg på planter og busker. Overvintringen er som egg. De voksne (imago) finnes fra juni til august.

Tegen har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (*imago*) for hvert hudskifte.

## Systematisk inndeling

* nebbmunner (Hemiptera)
** underorden teger (Heteroptera) 
*** gruppe Cimicomorpha
**** familie bladteger (Miridae)
***** underfamilien Mirinae
****** slekten *Miris* – bare en art i Norden
******* **gulstripetege (''Miris striatus''), (Linnaeus, 1758)**

## Kilder
* Coulianos, C.-C. 1998. *Annotated Catalogue of the Hemiptera-Heteroptera of Norway*. Fauna Norwegia Ser.B 45 (1-2), side 11-39
* Gaun, Sven 1974. *Blomsterteger (Miridae)*. Danmarks Fauna 81, 279 sider

## Eksterne lenker
* 
* Norsk entomologisk forening – for deg som vil lære mer om insekter.
Egmont

**Egmont** (inntil 1992 kalt Gutenberghus) er et dansk mediekonsern og en av Skandinavias store mediegrupper. Det er pr. 6. august 2008 større i Norge enn i Danmark. Virksomheten ble startet i 1878 av Egmont Harald Petersen og har hovedkvarter i København.

Egmont produserer og publiserer blant annet ukeblader, magasiner, tegneserier, bøker, film, TV-programmer, lærebøker, spill, elektronisk underholdning og mobiltjenester. Egmont utgir medier i over 30 land, har 6500 medarbeidere og en omsetning på 10,6 milliarder danske kroner. I tråd med Egmont Harald Petersens testamente blir deler av overskuddet gitt til formål som skal øke barn og unges livskvalitet.

Egmontkonsernet har eierskap i mer enn 50 norske selskaper. Det eier 100 prosent av aksjene i Hjemmet Mortensen. Egmont er videre eneeier av Norsk Film og har delt eierskap i Mediehuset Nettavisen via TV 2 Gruppen.

Konsernet omfatter dessuten Nordisk Film, Cappelen Damm AS og Egmont Serieforlaget, i tillegg til at det er heleier av TV 2 Gruppen, etter at det 9. januar 2012 kjøpte A-pressens andel på 50 %. Egmont-konsernet kjøpte opp Damm forlag i 1984. Forlaget var i 2006 Norges tredje største målt i omsetning, etter Gyldendal og Aschehoug.

## Produksjon og utgivelse av tegneserier
I 1948 fikk Egmont tillatelse til å gi ut Disney-tegneserier i Skandinavia. Som et resultat av dette startet utgivelsen av norsk *[[Donald Duck & Co]]* samme år. Siden 1961 har Egmont også produsert sine egne Disney-tegneserier, og i dag er danske Egmont Creative en av verdens største produsenter av Disney-tegneserier.

Egmont Serieforlaget er Norges største utgiver av tegneserier, og i tillegg til flaggskipet *Donald Duck & Co* og andre Disney-relaterte blader og bøker, gir forlaget blant annet ut (eller har gitt ut) *[[Fantomet]]*, *[[Pondus]]*, *[[Billy (tegneserie)|Billy]]*, *[[Nemi]]*, *[[Lucky Luke]]*, *[[Sprint (tegneserie)|Sprint]]*, *[[Tex Willer]]*, tegneserieantologien *Tusj*, klassiske julehefter som *[[Nr. 91 Stomperud]]* og *[[Knoll og Tott]]*, og samlebøker med klassiske serier som *[[Asterix]]*.

## Referanser


## Eksterne lenker
*
Marekatter

se tekst

**Marekatter** (*Cercopithecus*) er en slekt av dyreaper (Cercopithecidae) i underfamilien Cercopithecinae. Slekten omfatter 26 arter.

## Bygning og utbredelse
De har et lite, rundt hode og fin kroppsbygning, slanke lemmer, korte hender med lang tommel, og en lang, korthåret hale som er lengre enn kroppen.

De er naturlig hjemmehørende i Afrika, men de har etablert seg i Karibien som følge av at dyr ble innført av europeere som kom dit.

## Etymologi
Ordet marekatt stammer sannsynligvis fra et ord på sanskrit, *markaţa* (मर्कट), som betyr ape. Det ble tatt opp i språket til nederlandsktalende folk i det sørlige Afrika. Noe som er litt forvirrende, er at ordet *meerkat* senere ble tatt opp i engelsk, men der brukes det om surikaten, som er en helt annen type dyr.

På engelsk brukes også ofte begrepet «gunion» for artene i denne slekten. Dette ordet kommer fra eldre fransk *guenille*, og ble i utgangspunktet brukt om hunnene.

## Arter
*Cercopithecus* er en ganske artsrik slekt med mange arter, flere av dem med mange underarter. Tre arter, L'hoests marekatt, Preuss' marekatt og solhalemarekatt ofte regnet til slekten, men blir noen ganger plassert i en egen slekt *[[Allochrocebus]]*.
* *[[Cercopithecus albogularis|C. albogularis]]*
* *[[Cercopithecus ascanius|C. ascanius]]*
* *[[Cercopithecus campbelli|C. campbelli]]*
* *[[Cercopithecus cephus|C. cephus]]*
* *[[Cercopithecus denti|C. denti]]*
* *[[Cercopithecus diana|C. diana]]*
* *[[Cercopithecus doggetti|C. doggetti]]*
* *[[Cercopithecus dryas|C. dryas]]*
* *[[Cercopithecus erythrogaster|C. erythrogaster]]*
* *[[Cercopithecus erythrotis|C. erythrotis]]*
* *[[Cercopithecus hamlyni|C. hamlyni]]*
* *[[Cercopithecus kandti|C. kandti]]*
* *[[Cercopithecus lowei|C. lowei]]*
* *[[Cercopithecus mitis|C. mitis]]*
* *[[Cercopithecus mona|C. mona]]*
* *[[Cercopithecus nictitans|C. nictitans]]*
* *[[Cercopithecus petaurista|C. petaurista]]*
* *[[Cercopithecus pogonias|C. pogonias]]*
* *[[Cercopithecus preussi|C. preussi]]*
* *[[Cercopithecus roloway|C. roloway]]*
* *[[Cercopithecus sclateri|C. sclateri]]*
* *[[Cercopithecus wolfi|C. wolfi]]*

## Referanser


## Eksterne lenker
*
Keiser Gaozu av Tang

**Keiser Gaozu av Tang** (født 8. april 566 i fylket Pei i dagens Jiangsu i Kina, død 25. juni 635), født **Li Yuan**, var grunnlegger av Tang-dynastiet i Kina, og dette dynastiets første keiser fra 618 til 626. 

## Liv og virke
### Bakgrunn
Li Yuan tilhørte aristokratiet nordvest i landet, og hans familie var kjent for sine familieforbindelser med de såkalte barbariske folk. Dette var forsåvidst ikke noe uhørt fenomen i denne utkant av det kinesiske kulturområde.

Under det kortlivede Sui-dynastiet hadde Li Yuan vært guvernør i et område i det som i dag er provinsen Shanxi, og holdt til i Taiyuan. 

### Opprettelsen av Tang-dynastiet
I 615 ble Li Yuan sendt for å befeste Lunghsi. Han fikk store militær innsikt ved den måten han fikk pasifisert göktürkene i nord. Li Yuan fikk derved også en stor tilhengerskare, og da Sui-dynastiet gikk i oppløsning i juni 617, gjorde Li Yuan opprør – oppegget av sin sønn Li Shimin (den senere  Taizong-keiseren). Med tittelen «storkansler» (大丞相) innsatte Li Yuan en barnekeiser som marionett, keiser Gong, men skjøv han senere til side og etablerte Tang-dynastiet i 618.

### Regjeringstid som keiser
Keiser Gaozus styre fokuserte på å forene riket. Med hjelp av sin sønn Li Shimin nedkjempet han alle andre pretendenter, som Li Gui, Dou Jiande, Wang Shichong, Xue Ju og Liu Wuzhou. I 628 hadde Tang-dynastiet klart å samle hele Kina. 

Keiseren bygde videre på de goder som Sui-dynastiet hadde vunnet frem til, og etterlignet meget av deres politikk. Han tok skritt for å få til en jevnere fordeling av jord mellom bøndene, og senket skattene. Han avskaffet imidlertid Sui-dynastiets strenge rettsjustis og reformerte rettssystemet. Dette banet veien for at keiser Taizong skulle klare å før Tang-Kina opp til høyden av sitt velde.

### Abdikasjon
Keiser Gaozu abdiserte i 626 til fordel for sin sønn, keiser Taizong, etter episoden ved Xuan Wu-porten (玄武门之变) da Taizong måtte drepe sine to umoralske brødre som forsøkte å tilrive seg keisertronen. Gaozu levde videre med tittelen «den store keiser» (*[[Taishang Huang]]*) til sin død i 635.

### Mausoleum
Keiser Gaozu ble begravet i Xianlingmausoleet, et forholdsvis beskjedent gravanlegg når man sammenligner med andre keisergraver.  Den beskjedne høyden på Xianlings gravhaug beror på at keiser Gaozu proklamerte på sitt dødsleie at «Begravelsessystemet skal være enkelt og sparsommelig» (園陵制度, 務從儉約).

## Referanser




## Litteratur
* Samuel Adrian M. Adshead: *T'ang China : The Rise of the East in World History*, New York, Palgrave Macmillan, 2004, ISBN 1-4039-3456-8
Mandrill

**Mandrill** er en art i smalneseapefamilien. 

Den har en kraftig bygd kropp, med blå til purpurrøde seteputer hos voksne hanner, noe mattere farget hos hunner. Hanner av arten mandrill har en kroppslengde på 65 til 95 cm. Hunner er omkring en tredjedel mindre og når en kroppslengde på 50 til 65 cm. For vekten er forskjellen større. Mens hanner veier mellom 20 og 28 kilo blir hunner bare 11 kilo tunge. Mandrillen spiser frukt, løv, insekter og andre smådyr. 

Lemmene er omtrent like lange og er tilpasset måten dyret beveger seg på marken. Føttene egner seg ikke til å gripe med. Til forskjell fra bavianer har de bare en meget kort hale. 

## Inndelingen
Inndelingen under følger i hovedsak Mammal Species of the World og er i henhold til Groves (2005). Norske navn og beskrivelser i parentes er nødvendigvis ikke offisielle navn og beskriveler.

* Catarrhini, østaper
** Cercopithecoidea
*** Cercopithecidae, dyreaper
**** Cercopithecinae, (kinnposeaper eller marekatter og bavianer og deres like)
***** Cercopithecini, (marekatter og deres like, stort sett trelevende)
****** *[[Allenopithecus]]*, sumpape, 1 art
****** *[[Miopithecus]]*, dvergmarekatter, 2 arter
****** *[[Erythrocebus]]*, husarape, 1 art
****** *[[Chlorocebus]]*, grønnmarekatter, 6 arter
****** *[[Cercopithecus]]*, marekatter, 24 arter
***** Papionini, (bavianer og deres like, stort sett terrestriske)
****** *[[Macaca]]*, makaker, 21 arter
****** *[[Lophocebus]]*, toppmangabeyer, 3 arter
****** *[[Rungwecebus]]*, høylandsmangabey, 1 art
****** *[[Papio]]*, bavianer, 5 arter
****** *[[Theropithecus]]*, kappebavianer, 1 art
****** *[[Cercocebus]]*, mangabeyer, 6 arter
****** *[[Mandrillus]]*, mandriller, 2 arter
******* *[[Drill (ape)|M. leucophaeus]]*, drill
******* *[[Mandrill|M. sphinx]]*, mandrill

## Referanser




## Eksterne lenker
*